OpenLLM-France/wikimedia huggingface dataset:
# Neolamprologus pleuromaculatus

Neolamprologus pleuromaculatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

És un endemisme del nord del llac Tanganyika (Àfrica oriental)

## Referències

* 1 2 «Neolamprologus pleuromaculatus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bruno Prevedi

Bruno Prevedi (Revere, Màntua, 21 de desembre de 1928 - Milà, 12 de gener de 1988) fou un tenor italià, especialment associat amb el repertori italià.

## Vida i carrera

Prevedi va estudiar a Mantua amb Alberto Sorenisa, i a Milà amb Vladimiro Badiali. Feia el seu debut com a baríton el 1958, com Tonio, però de pressa es reciclava com a tenor, i feia un segon debut el 1959, com Turiddu, una altra vegada al Teatro Nuovo a Milà.
Cantà àmpliament a Itàlia, i feia el seu debut a La Scala el 1962 a Debora e Jaele de Pizzetti. També apareixia a Berlín, Múnic, Viena, Budapest, Londres, Buenos Aires.
Feia el seu debut al Metropolitan Opera el 6 de març de 1965 com Cavaradossi a Tosca, en cinc temporades els seus papers van incloure: Alfredo, Manrico, Riccardo, Alvaro, Don Carlo, i Radames.
Bruno Prevedi posseïa una veu de tenor spinto atractiva amb un arrodoniment magnífic en la part superior. Se'l pot sentir sobre un cert nombre d'enregistraments per a Decca, notablement en actuacions completes de Verdi Nabucco, amb Tito Gobbi i Elena Suliotis, a Macbeth, amb Giuseppe Taddei i Birgit Nilsson, i Medea, amb Gwyneth Jones, així com un recital d'àries de tenor.

## Referències

* The Metropolitan Opera Encyclopedia, editat per David Hamilton, (Simon & Schuster, Nova York, 1987), ISBN 0-671-61732-X
# CIFAR-10

La base de dades CIFAR-10 (acrònim anglès de Canadian Institute For Advanced Research) és una col·lecció d'imatges que s'empren en el camp de l'aprenentatge automàtic i en els algorismes de visió per ordinador creades al CIFAR (institut canadenc de recerca avançada). És un dels conjunts de dades més utilitzats per a la investigació sobre l'aprenentatge automàtic. La base de dades CIFAR-10 conté 60.000 imatges del format 32x32 dividides en 10 classes diferents. Aquestes classes són avions, cotxes, ocells, gats, cérvols, gossos, granotes, cavalls, vaixells i camions. Hi ha 6.000 imatges de cada classe. Aquestes imatges s'empren a l'hora de realitzar l'entrenament de sistemes de processament d'imatges.

## Prestacions

Taula que mostra l'error resultant en funció del tipus de processament d'aprenentatge automàtic:
| Algorisme | Taxa d'error (%) | Data de publicació |
| Xarxes Convolutional Deep Belief | 21.1 | Agost, 2010 |
| Xarxes Densely Connected Convolutional | 5.19 | 24 Augost, 2016 |
| Xarxes Wide Residual | 4.0 | 23 Maig, 2016 |
| Xarxes amb aprenentatge Reinforcement | 3.65 | 4 Novembre, 2016 |
| Fraccional Max-Pooling | 3.47 | 18 Desembre, 2014 |
| Regularització Shake-Shake | 2.86 | 21 Maig, 2017 |
| Improved Regularization of Convolutional Neural Networks with Cutout | 2.56 | 15 Agost, 2017 |
| Regularització ShakeDrop | 2.31 | 7 Febrer, 2018 |
| Regularització per Image Classifier Architecture Search | 2.13 | 6 Febrer, 2018 |
| AutoAugment: Learning Augmentation Policies from Data | 1.48 | 24 Maig, 2018 |

## Referències

* ↑ «AI Progress Measurement» (en anglès). Electronic Frontier Foundation, 12-06-2017.
* ↑ «Popular Datasets Over Time | Kaggle».
* ↑ Hope, Tom; Resheff, Yehezkel S.; Lieder, Itay. Learning TensorFlow: A Guide to Building Deep Learning Systems. "O'Reilly Media, Inc.", 2017-08-09, p. 64–. ISBN 9781491978481 [Consulta: 22 gener 2018].
* ↑ Angelov, Plamen; Gegov, Alexander; Jayne, Chrisina; Shen, Qiang. Advances in Computational Intelligence Systems: Contributions Presented at the 16th UK Workshop on Computational Intelligence, September 7–9, 2016, Lancaster, UK. Springer International Publishing, 2016-09-06, p. 441–. ISBN 9783319465623 [Consulta: 22 gener 2018].
* ↑ «CIFAR-10 (Canadian Institute for Advanced Research)» (en anglès). Academic Torrents.
* ↑ Benenson, Rodrigo. «Classification datasets results» (en anglès). http://rodrigob.github.io.+[Consulta: 30 octubre 2018].

## Vegeu també

* Base de dades MINIST
* Base de dades ImageNet
* Base de dades WordNet
# NEXPTIME

En teoria de la complexitat, la classe de complexitat NEXPTIME és el conjunt dels problemes de decisió que poden ser resolts amb una màquina de Turing no determinista en espai O (2$^{p(n)}$), on p(n) és una funció polinomial sobre n.
En termes de NTIME es té
    ${\mbox{NEXPTIME}}=\bigcup _{k\in \mathbb {N} }{\mbox{NTIME}}(2^{n^{k}})$
També es pot definir NEXPTIME usant màquines de Turing deterministes com a verificadors. Un llenguatge L és a NEXPTIME si i només si existeixen els polinomis p i q i una màquina de Turing determinista M tal que:
* Per tot x i y, la màquina M s'executa en temps $2^{p(|x|)}$per l'entrada $(x,y)$
* Per tot x a L, existeix una cadena y de longitud $2^{q(|x|)}$tal que $M(x,y)=1$
* Per tot x no a L i totes les cadenes y de longitud $2^{q(|x|)}$, $M(x,y)=0$
Sabem que
    P ⊆ NP ⊆ EXPTIME ⊆ NEXPTIME
i també, pel teorema de la jerarquia del temps que
    NP ⊊ NEXPTIME
Si P = NP, llavors NEXPTIME = EXPTIME, més precisament E ≠ NE si i només si existeixen llenguatges escassos a NP que no estan a P.

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
* ↑ Hartmanis, J.; Sewelson, V.; Immerman, N. «Sparse sets in NP-P: Exptime versus nexptime». Proceedings of the fifteenth annual ACM symposium on Theory of computing. ACM, 01-12-1983, pàg. 382–391. DOI: 10.1145/800061.808769.
# Búnquers del far

Els Búnquers del far són una obra del municipi de Roses (Alt Empordà) protegida com a bé cultural d'interès local.

## Descripció

Construccions militars situades a la costa, a tocar de la carretera del Far, sota el castell de la Trinitat. Els búnquers estaven destinats a allotjar artilleria pesant per defensar l'entrada a la badia de Roses per la banda sud-oest.
El conjunt el conformen quatre búnquers. Tres es troben alineats i ubicats en el talús delimitat per la carretera i el nou aparcament per als visitants del Castell de la Trinitat. El quart búnquer es troba aïllat, en el talús ubicat entre el mar i la carretera. Tots quatre búnquers presenten la mateixa configuració i es troben excavats a la roca. Construïts amb ciment armat i coberts amb talussos de terra, els quals estan reforçats amb uns murs de pedra seca, bastits amb pedra de diverses mides disposada de manera irregular. Les obertures per on sortien els canons tenen forma de trapezi. A l'interior, destaca la sala on hi havia instal·lats aquests canons, de planta poligonal, la qual presenta als paraments laterals quatre fornícules d'obertura quadrada. Encara es conserva in situ part del mecanisme metàl·lic que funcionava com a base rotatòria dels canons. Pel que fa als tres búnquers agrupats, cal especificar que presenten un túnel cobert amb volta de mig punt i que segueix un traçat en corba, el qual surt de la sala dels canons i va a parar a un passadís comú que els comunica entre si. L'accés general té l'entrada al costat de tramuntana. El primer tram és descobert, retallat a la roca, però després es fa soterrat. A uns 10 metres al nord-est hi ha una petita construcció que protegeix l'escala que baixa cap a la instal·lació subterrània.

## Història

Construcció militar portada a terme per l'organisme franquista denominat Servicio Militar de Construcción, durant els anys 1945-1946. Els enginyers militars d'aquest organisme van ser, segurament, els mateixos que els búnquers de Punta Falconera, que daten del mateix període. Durant la seva estança es varen construir uns edificis situats a la carretera de Montjoi, per sobre la Punta Falconera, per poder allotjar-los.
La defensa del litoral català va ser encarregada al 7è. Regiment d'Artilleria de Costa que estava dividit en dos grups establerts a Barcelona i Roses. Aquest segon grup s'estenia des de l'Escala fins al Port de la Selva, protegint la badia de Roses. La part nord de la badia era defensada per dues bateries, la número 7 situada sota el far (amb canons García Lomas de 100/54) i la nº8 emplaçada a la Punta Falconera.
L'any 1985 es va decidir suprimir els regiments de defensa costanera i desmantellar les bateries. Damunt dels tres búnquers de dalt la carretera, es va fer un aparcament pavimentat pels visitants al Castell de la Trinitat.

## Referències

* 1 2 3 4 5 6 «Búnquers del far». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Moyale Barracks FC

El Moyale Barracks Football Club és un club de Malawi de futbol de la ciutat de Mzuzu.
El club va ser fundat el 1967.

## Palmarès

* Copa malawiana de futbol:
       2008, 2010
* Copa Chibuku de Malawi:
       1999
* Copa Carlsberg de Malawi:
       2001

## Referències

* ↑ Club profile - Soccerway.com
* ↑ «Malawi - List of Foundation Dates».
* 1 2 3 «Malawi - List of Cup Winners». RSSSF.
# Cal Novelles

Cal Novelles és una casa de Solsona protegida com a Bé Cultural d'Interès Local.

## Descripció

Edifici entre mitgeres del segle xiv que ha patit diverses reformes importants durant el segle xviii. Té una façana al carrer Llobera i una façana a l'Avinguda de la Verge del Claustre. Consta de planta baixa i dues plantes, encara que a la façana de l'Avinguda té un pis més. A la façana del carrer Llobera la planta baixa té una porta d'arc de mig punt sobre la qual hi ha un balcó al primer pis i dues finestres al segon. El parament de l'edifici és de pedra tallada.

## Referències

* ↑ «Cal Novelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2017].
# Naide Gomes

Naide Gomes (portuguès: Enezenaide do Rosário da Vera Cruz Gomes) (São Tomé, 20 de novembre de 1979) és una atleta portuguesa, especialista en la prova de salt de longitud en la qual va arribar a ser subcampiona europea el 2010.

## Carrera esportiva

Al Campionat Europeu d'Atletisme de 2010 va guanyar la medalla de plata en el salt de longitud, amb un salt de 6.92 metres, sent superada per la letona Ineta Radēviča (or també amb 6.92 m que va ser rècord nacional) i per davant de la russa Olga Kucherenko (bronze amb 6.84 metres).

## Referències

* ↑ «Naide Gomes». [Consulta: 21 desembre 2017].
* ↑ «Naide Gomes». [Consulta: 1r gener 2018].
# Naila Jornet i Burgada

Naila Jornet i Burgada (Castellar de n'Hug, Berguedà, 11 de març de 1989) és una fisioterapeuta i esquiadora de muntanya catalana, membre de l'equip espanyol de competicions d'esquí de muntanya.
Filla d'Eduard Jornet, guia de muntanya i guarda del refugi de Cap de Rec, a la Cerdanya, i de Núria Burgada, professora d'esports de muntanya, i germana de Kilian Jornet, ha estat campiona d'Espanya en categoria espoir el 2011 i 2012, i té un quart lloc al Campionat d'Espanya absolut del 2010. El seu lloc preferit per entrenar-se a l'estiu, per córrer, és la zona de Colomina, a la Vall Fosca. A l'hivern, qualsevol lloc que tingui neu. La zona de Vallter i la Cerdanya són les que més freqüenta. Membre del Club Poliesportiu Puigcerdà, s'inicià en l'esquí de muntanya el 2002 i competí per primera vegada a la cronoescalada de Granvalira (2003). Forma part de la selecció espanyola des del 2005. Des de l'any 2006 té la consideració d'esportista d'alt nivell català. Entre els seus resultats destaca també una cinquena posició en la prova de relleus del Campionat del Món (2006), amb Gemma Arro Ribot, Izaskun Zubizarreta i Cristina Bes Ginesta. També ha participat en la Patrouille des Glaciers (2010), el Trophée des Gastlosen (2010), el Campionat d'Europa d'esprint (2012) i la Pierra Menta (2012).

## Referències

* 1 2 «Naila Jornet i Burgada». Gran Enciclopèdia Catalana. Barcelona: Grup Enciclopèdia Catalana.
* 1 2 Domènech, Fran «Naila Jornet, fisioterapeuta». Diari ARA, 04-08-2017 [Consulta: 20 octubre 2020].
# Museu Estatal de Mines i Minerals de Califòrnia

El Museu Estatal de Mines i Minerals de Califòrnia (en anglès, California State Mining and Mineral Museum) és un museu del sistema de parcs estatals de Califòrnia, als Estats Units. El museu exposa i interpreta els recursos minerals i el patrimoni miner de l'estat. Es troba a Mariposa, una ciutat al centre de Califòrnia, al recinte firal del comtat de Mariposa.
El museu acull una col·lecció que es va crear el 1880, amb l'establiment de l'Oficina Minera de l'Estat de Califòrnia. Henry Garber Hanks va ser el primer mineralogista de l'estat de Califòrnia i va tenir l'encàrrec de gestionar la col·lecció. La col·lecció es va allotjar al Ferry Building de San Francisco fins al 1983. La col·lecció es va traslladar al recinte firal del comtat de Mariposa el 1986. La responsabilitat va ser transferida del Departament de Conservació de Califòrnia al Departament de Parcs i Recreació de Califòrnia el 1999. La col·lecció internacional conté més de 13.000 minerals, roques, gemmes, fòssils i artefactes històrics.
Les exposicions inclouen el cristall d'or Fricot Nugget, amb un pes de 201 unces troy (6,25 kg), el més gran trobat durant la febre de l'or de Califòrnia.

## Referències

* ↑ «California State Mining and Mineral Museum» (en anglès). [Consulta: 3 abril 2022].
* ↑ «The Fricot Gold Nugget from California».
# Cal Xam-mar (Lleida)

Cal Xam-mar és una casa de Lleida protegida com a bé cultural d'interès local.

## Descripció

Habitatge entre mitgeres de planta baixa i quatre plantes, amb pati lateral i façana a dos carrers. Estucats de frisos en baix relleu. Garlandes i encoixinats de pedra amb coberta de teula àrab, balcons de forja i tribuna vidriada.

## Història

La porta d'entrada donava accés als carruatges. En principi només tenia dues plantes. El 1950 s'afegiren els dos pisos de damunt i fa pocs anys, un bar ha alterat la planta baixa.

## Referències

* 1 2 «Cal Xam-mar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Cal Xamora

Cal Xamora és una obra de Guissona (Segarra) inclosa a l'Inventari del Patrimoni Arquitectònic de Catalunya.

## Descripció

A la planta baixa, hi ha gran porta central d'arc rebaixat, una mènsula central i motllura de pedres que l'envolta; al costat esquerre, finestra d'arc ondulat, envoltat per motllura de maons i reixa de ferro; a la part dreta, hi ha una porta amb arc i motllura igual a la finestra.
Al primer pis, hi ha obertures modernes i balcó de ferro forjat amb decoració vegetal. A la part superior, amb coberta a dues aigües i frontó triangular però amb el cos central en linea recta. Quatre pilastres sobresortin en alçada separen el frontó en tres cossos; el central amb dues obertures d'arc de mig punt. Una motllura ressegueix el perímetre superior del frontó.

## Referències

* 1 2 «Cal Xamora». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Night Train (pel·lícula de 2007)

Night Train (xinès tradicional: 夜車, xinès simplificat: 夜车, pinyin: Yè chē) és una pel·lícula xinesa, dirigida per Diao Yinan, que ha participat,competint per un premi, en el Festival de Cannes de 2007. Premiada en el Festival Internacional de Cinema de Varsòvia (2007) i en el Festival Internacional de Cinema Independent de Buenos Aires del 2008, la pel·lícula va rebre un premi especial del jurat i Liu Dan, la de millor actriu.

## Argument

Wu Hongyan (Liu Dan, és una vigilant de presó, de 35 anys i vídua solitària, que participa en l'execució de les presoneres condemnades a mort en la província de Shaanxi i els caps de setmana va amb tren nocturn vers la ciutat veïna amb la confiança de trobar l'amor mitjançant els serveis d'una agència, Després d'una sèrie de fracassos, contacta amb i Li Jun (Qi Dao) i inicien una relació. Ell té un secret: és vidu d'una de les executades i viu entre l'atracció i el desig de venjança. Ella es troba entre la disjuntiva de la seva seguretat i una relació potser fugissera.

## Repartiment

* Liu Dan
* Qi Dao
* Xu Wei
* Wu Yuxi
* Wang Zhenjia
* Meng Haiyan
# Night Must Fall

Night Must Fall és una pel·lícula estatunidenca dirigida per Richard Thorpe, estrenada el 1937.

## Argument

Danny (Robert Montgomery) és un jove ben plantat que ràpidament es guanya la confiança d'una anciana invàlida, la Sra. Bramson, i intenta tot seguit aconseguir els favors de la seva neboda Olivia (Rosalind Russell). Tanmateix, el noi és en realitat un perillosíssim assassí i les coses canvien quan les notícies anuncien el terrible assassinat d'una persona a les mans d'un homicida; Olivia comença a sospitar de Danny.

## Repartiment

* Robert Montgomery: Danny
* Rosalind Russell: Olivia Grayne
* May Whitty: Mrs. Bramson
* Alan Marshal: Justin Laurie
* Merle Tottenham: Dora Parkoe, la minyona
* Kathleen Harrison: Emily Terence, el cuiner
* Eily Malyon: Infermer del poble
* Matthew Boulton: Inspector Belsize
* Beryl Mercer: Venedora
* E.E. Clive: Guia

## Premis i nominacions
### Nominacions

* 1938. Oscar al millor actor per Robert Montgomery
* 1938. Oscar a la millor actriu secundària per Dame May Whitty

## Referències

* ↑ «Night must fall». The New York Times.
# Nalipoïta

La nalipoïta és un mineral de la classe dels fosfats. Rep el seu nom pels elements de la seva fórmula (Na-Li-PO).

## Característiques

La nalipoïta és un fosfat de fórmula química NaLi₂PO₄. Va ser aprovada com a espècie vàlida per l'Associació Mineralògica Internacional l'any 1990, i publicada un any més tard. Cristal·litza en el sistema ortoròmbic. La seva duresa a l'escala de Mohs és 4. Els exemplars que van servir per a determinar l'espècie, el que es coneix com a material tipus, es troben conservats al Museu canadenc de la natura i al Museu Reial d'Ontario, ambdós al Canadà.
Segons la classificació de Nickel-Strunz, la nalipoïta pertany a «08.AA - Fosfats, etc. sense anions addicionals, sense H₂O, amb cations petits (alguns també amb grans)» juntament amb els següents minerals: alarsita, berlinita, rodolicoïta, beril·lonita, hurlbutita, litiofosfat i olimpita.

## Formació i jaciments

Va ser descoberta a la pedrera Poudrette, al Mont Saint-Hilaire, a La Vallée-du-Richelieu RCM, a Montérégie (Quebec, Canadà). També ha estat descrita a la pegmatita Palitra, al mont Kedykverpakhk del massís de Lovozero, a l'óblast de Múrmansk (Rússia). Es tracta dels dos únics indrets a on ha estat trobada aquesta espècie mineral.

## Referències

* ↑ «Nalipoite» (en anglès). Mindat. [Consulta: 1r agost 2017].
# Canal 6 Navarra

Canal 6 Navarra, és un dels canals de televisió regional que existeixen a la Comunitat Foral de Navarra (Espanya). És de titularitat privada i està en funcionament des de l'any 2002. En l'actualitat (2009) és possible sintonitzar les seves emissions en la pràctica totalitat de Navarra a través de senyal analògic i també a través de l'operador ONO. Serà un dels dos canals d'àmbit regional autoritzat quan entri en funcionament a la regió la televisió digital terrestre (TDT).

## Raó social

La seu central de Canal 6 Navarra està ubicada al Polígon Industrial Plazaola d'Aizoain de Berrioplano. Compta amb unes instal·lacions de mil metres quadrats dividits en 3 plantes. A més Canal 6 Navarra compta amb una delegació a Tudela. Tots els processos de producció, des de la gravació d'imatges, l'edició i postproducció es realitzen amb tecnologia digital. La societat editora de Canal 6 Navarra és:Editora Independent de Mitjans de Navarra, SA,que pertany al grup editorial Promecal SA.

## Enllaços externs

* Canal 6 Navarra Arxivat 2009-08-21 a Wayback Machine.
# Canal Blaton-Ath

El Canal Blaton-Ath és un canal de Bèlgica que enllaça el canal Nimy-Blaton-Péronnes a Blaton amb el Dender canalitzat a Ath.
El canal va excavar-se de 1864 a 1868 segons la norma de Freycinet amb una capacitat màxima de 300 tones. Va mantindre el seu caràcter original com que mai no va haver-hi obres d'eixamplació o de modernització.
El canal va tenir un paper important entre les dues guerres mundial pel transport de carbó de les mines de l'Hainaut. Per superar els 27,39 m entre Blaton i Stambruges i uns altres 29 fins a Ath, hi ha 21 rescloses el fa el trànsit molt a poc a poc. Avui la seva utilitat econòmica no és gaire important. La velocitat màxima s'ha limitat a 3,6 km/h o 1,8 km/h en creuar una altra embarcació per a prevenir l'erosió dels marges.

## Rescloses

Rescloses :
| Localitat | llargada | amplada | calat | alçària llibre | desnivell |
| Blaton n°1 | 41,19 m | 5,13 | 1,50 m | | 2,85 m |
| Blaton n°2 | 41,21 m | 5,15 | 1,50 m | | 2,82 m |
| Blaton n°3 | 41,30 m | 5,13 | 1,50 m | | 2,79 m |
| Blaton n°4 | 41,11 m | 5,15 | 1,50 m | 3,90 m | 2,79 m |
| Blaton n°5 | 41,18 m | 5,13 | 1,50 m | | 2,79 m |
| Blaton n°6 | 41,17 m | 5,11 | 1,50 m | | 2,79 m |
| Grandglise n°7 | 41,21 m | 5,14 | 1,50 m | | 2,79 m |
| Grandglise n°8 | 41,25 m | 5,18 | 1,50 m | | 2,79 m |
| Grandglise n°9 | 41,21 m | 5,11 | 1,50 m | | 2,79 m |
| Stambruges n°10 | 41,24 m | 5,15 | 1,50 m | | 2,79 m |
| Beloeil n°11 | 41,05 m | 5,14 | 1,50 m | | 2,90 m |
| Beloeil n°12 | 41,20 m | 5,16 | 1,50 m | | 2,90 m |
| Beloeil n°13 | 41,15 m | 5,17 | 1,50 m | | 2,90 m |
| Beloeil n°14 | 41,08 m | 5,16 | 1,50 m | | 2,90 m |
| Ladeuze n°15 | 41,10 m | 5,16 | 1,30 m | | 2,90 m |
| Maffle n°16 | 41,10 m | 5,16 | 1,30 m | | 2,90 m |
| Maffle n°17 | 41,10 m | 5,12 | 1,30 m | | 2,90 m |
| Maffle n°18 | 41,22 m | 5,15 | 1,30 m | | 2,90 m |
| Ath n°19 | 41,19 m | 5,17 | 1,30 m | | 2,90 m |
| Ath n°20 | 41,18 m | 5,11 | 1,30 m | | 2,90 m |
| Ath n°21 | 42,02 m | 5,08 | 1,30 m | | 2,93 m |

## Estadístiques

El 2005 només 47 embarcacions van utilitzar el canal. Junts amb el riu Dender, hi ha un projecte per a rehabilitar el canal si més no pel transport, almenys per al turisme i la navegació de plaer.
Trànsit :
| any | tonatge total | nombre d'embarcacions comercials |
| 1987 | 38.600 t | 339 |
| 1990 | 27.400 t | 224 |
| 2000 | 12.700 t | 149 |
| 2004 | 2500 t | 29 |
| 2005 | 1470 t | 47 |

## Referències

* ↑ «Canal Blaton - Ath et Dendre» (en francès). Tourisme fluvial. Lloc web oficial: Direction générale opérationnelle de la Mobilité et des Voies hydrauliques. [Consulta: 24 octubre 2014].

## Enllaços externs

* Sèrie de fotos: Hensen, Michel. «Canal Blaton Ath» (en neerlandès). Binnenvaart in Beeld, s.d. [Consulta: 20 novembre 2019].
# Màquina de fer forats

«Màquina de fer forats» té aquests significats:
* Trepant, màquina que s'utilitza per a perforar materials diversos.
* Perforadora, accessori d'oficina que es fa servir per practicar perforacions en fulls de paper.